《续遣疟鬼》
宋代·方一夔

老天难料倏炎凉，水帝游魂未伏藏。子喜朋俦餍口腹，我愁冰炭置肝肠。

力持正论明无鬼，醉读离骚祓不祥。惟有五穷推不去，主人改事屏车樯。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。